Μετά από μία εκτενή έρευνα για καταλύματα στην Αθήνα, διάλεξα το συγκεκριμένο διαμέρισμα για την διαμονή μου καθώς φαινόταν η καλύτερη επιλογή να εξερευνήσεις την πόλη. Αφού ολοκλήρωσα τις διακοπές μου, μπορώ πλέον να πω ότι έκανα την καλύτερη επιλογή. Η περιοχή στην οποία βρίσκεται πιστεύω πως είναι η πλέον κατάλληλη είτε επισκεφτείς την Αθήνα για δουλειά είτε για διασκέδαση. Η γειτονιά πολύ ήσυχη και ευχάριστη και το σημαντικότερο, 10 λεπτά με τα πόδια από την Ακρόπολη. Βέβαια, υπάρχει και στάση λεωφορείου η οποία απέχει το πολύ 1 λεπτό από το διαμέρισμα και παρόλο που βρίσκεται κοντά σε κεντρικό δρόμο είναι πολύ ήσυχο. Το διαμέρισμα ήταν εξαιρετικό, πολύ καλή σχέση ποιότητας - τιμής, άνετο, ωραία διακοσμημένο, ακριβώς όπως δείχνουν οι φωτογραφίες στην καταχώρηση και με όλες τις ανέσεις (πλυντήριο, κλιματιστικό, κουζίνα, φούρνος μικροκυμάτων κ.λπ.), οπότε θα το συνιστούσα για διαμονή μικρής αλλά και μεγάλης διάρκειας καθώς είναι πολύ άνετο και το πιο σημαντικό, καθαρό! Φυσικά, όλη αυτή η εμπειρία δεν θα ήταν η ίδια χωρίς την εξαιρετική φιλοξενία του Θωμά ο οποίος από την πρώτη στιγμή ήταν εξαιρετικά άμεσος και πρόθυμος να βοηθήσει με ότι χρειαστεί, κάτι που σε κάνει να αισθάνεσαι ασφαλής και ενισχύει σημαντικά την συνολική σου εμπειρία από όλες τις απόψεις. Τέλος, με βάση τα παραπάνω πιστεύω πως είναι περιττό να πω πως εννοείται ότι θα είναι ξανά η πρώτη μου επιλογή όταν επισκεφτώ ξανά την Αθήνα και το συστήνω ανεπιφύλακτα σε όλους χωρίς ενδοιασμούς!!!
Ευχαριστώ και πάλι για την εκπληκτική εμπειρία!